12. मुझे यह जानकर विशेष प्रसन्नता हुई है कि गोवा में राज्य सरकार द्वारा महिलाओं के सशक्तीकरण पर विशेष ध्यान दिया जा रहा है और‘लाड़ली लक्ष्मी योजना’ तथा‘गृह आधार योजना’ को कार्यरूप दिया जा रहा है। गोवा में एक‘कॉमन सिविल कोड’ है जिसके तहत सभी गोवा निवासी महिलाओं और पुरुषों को समान अधिकार प्राप्त हैं। यह‘कोड’हमारे संविधान में दिये गए समता के आदर्श को दर्शाता है और पूरे देश के लिए एक अच्छा उदाहरण प्रस्तुत करता है। मैं आशा करता हूँ कि गोवा के आप सभी निवासी अपने राज्य की समृद्धि और देश के विकास में अपना निरंतर योगदान देते रहेंगे।